ભારત સરકારના આવાસ અને શહેરી બાબતોના મંત્રાલયે (એમઓએચયુએ) આ એવોર્ડ સીઆઈઆઈની ભાગીદારી સાથે યોજ્યો હતો. જાપાન સરકારના પર્યાવરણ મંત્રાલયના (એમઓઈજે) અને યુનાઈટેડ નેશન્સ સેન્ટર ફોર રિજનલ ડેવલપમેન્ટના (યુએનસીઆરડી) સમર્થનથી આ ફોરમ ચાલે છે. આ ફોરમની ટેગલાઈન “મિશન ઝીરો વેસ્ટ” છે જે ભારત સરકારના સ્વચ્છ ભારત મિશનની રાહે ચાલે છે. આ ઈવેન્ટનું ઉદઘાટન લોકસભાના માનનીય સ્પીકર શ્રીમતી સુમિત્રા મહાજને કર્યું હતું અને તેમાં ૩૫ દેશ અને આંતરરાષ્ટ્રીય સંસ્થાના ૩૦૦ જેટલા સહભાગીઓ ઉપસ્થિત રહ્યા હતા.